Okresná prokuratúra Vranov nad Topľou 
Nám. Slobody 5, 093 80 Vranov nad Topľou

Sp. zn. : Pv 1082/11/7713	Vranov nad Topľou, 8.2.2012
EEČ : 2-61-13-2012

U Z N E S E N I E

Trestná vec:	obvinený XXXXX a spol.  
Prečin:	krádež podľa § 212 odsek 2 písmeno d Trestného zákona vo forme spolupáchateľstva podľa § 20 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátorka Okresnej prokuratúry Vranov nad Topľou
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie obvinených:
1.	XXXXX
	dátum narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	trvalé bydlisko: XXXXX
3.	XXXXX
	dátum narodenia: XXXXX
	trvalé bydlisko: XXXXX
Skutková veta:
      Podľa § 216 ods. 1) Trestného poriadku   podmienečne zastavujem   trestné stíhanie vedené proti obvinenému XXXXX,  nar. XXXXX  vo Vranove nad Topľou, trvale bytom XXXXX č. 230, okr. Vranov nad Topľou, nezamestnanému,   XXXXX,  nar. XXXXX vo Vranove nad Topľou, trvale XXXXX, ork.  Vranov nad Topľou, nezamestnaného, a ml. XXXXX, nar. XXXXX vo Vranove nad Topľou, trvale bytom XXXXX č. 227, okr. Vranov nad Topľou, žiakovi Základnej školy XXXXX, okr.Vranov nad Topľou za  spolupáchateľstvo podľa § 20 Trestného zákona prečinu krádeže  podľa § 212 ods.2 písm.d) Trestného zákona, ktorého sa dopustili na tom skutkovom základe, že dňa 30.11.2011 okolo 16.00 hod. spoločne s obvineným XXXXX, nar. 07.11.1971 v k.ú. obce XXXXX, okr. Vranov nad Topľou z lesného porastu č. 62, parcelné číslo 709, patriaceho do lesného pôdneho fondu zrezali 1 ks stromu dub o priemere 45 cm, množstve 1,08 mł drevnej hmoty, ktoré pokrátili a odcudzili, čím spôsobili Pasienkovej a lesnej spoločnosti bývalého urbariátu XXXXX škodu 40,- EUR.

Podľa §216 odsek 2 Trestného poriadku je určená všetkým obvineným skúšobná doba v trvaní 18 mesiacov.
Z priloženého spisového materialu nevyplýva potreba uložiť obvineným v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Uznesením povereného príslušníka Obvodného oddelenia PZ Vranov nad Topľou, sp. zn. ORP-821/VT-VT-2011 zo dňa 30.11.2011  bolo podľa § 199 ods.1) Trestného poriadku začaté trestné stíhanie a uznesením z toho istého  dňa, teda  30.11.2011 bolo  podľa § 206 ods.1) Trestného poriadku  vznesené obvinenie XXXXX, XXXXX a ml. XXXXX  za spolupáchateľstvo podľa § 20 prečinu krádeže podľa § 212 ods.2 písm.d) Trestného zákona na tom skutkovom základe, ako je to uvedené vo výrokovej časti tohto uznesenia.

     Obvinení   vyhlásili, že spáchali skutok, ktorý im je kladený za vinu a  svoje konanie ľutujú a zároveň poškodenému XXXXX spoločne uhradili nimi spôsobenú škodu vo výške 40,-EUR, čo poškodený XXXXX vo svojej výpovedi aj potvrdil. Obvinení vyslovili súhlas s podmienečným zastavením trestného stíhania.

    Podľa § 216 ods.1/ Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje 5 rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne, nahradil škodu, ak bola činom spôsobená, alebo s poškodeným o jej náhrade uzavrel dohodu, alebo urobil iné potrebné opatrenia na jej náhradu a vzhľadom na osoby obvinených, s prihliadnutím na ich doterajší život a na okolnosti prípadu, možno takéto rozhodnutie považovať za dostačujúce.
     
      V tomto prípade boli na takýto postup splnené zákonom stanovené podmienky.
   
      Za spáchanie prečinu krádeže  podľa § 212 ods. 2  Trestného zákona je stanovená horná hranica trestnej sadzby trestu odňatia slobody až na dva roky.
                                                                                                           
      Obvinení v mieste trvalého bydliska sú hodnotení kladne. Obvinený XXXXX a XXXXX XXXXX nemajú záznam v registri trestov a obvinený XXXXX v posledných 11-tich rokoch nemá záznam v registri trestov. Obvinení XXXXX XXXXX a XXXXX neboli riešení v priestupkovom konaní  a obvinený XXXXX bol riešený v priestupkovom konaní  a to 2-krát, raz v roku 2010 a 1- krát v roku 2011 - išlo o priestupky na úseku dopravy a to porušenie pravidiel cestnej premávky. Čo sa týka  Úradu práce, sociálnych vecí a rodiny Vranov nad Topľou, tento vedie XXXXX XXXXX v evidencii detí a mládeže s poruchami správa z dôvodu 30 neospravedlnených hodín v roku 2010, no v tomto školskom roku je jeho dochádzka na vyučovaní pravidelná. 

     S poukazom na osoby obvinených, s prihliadnutím na ich doterajší život, na okolnosti prípadu ako aj na vyhlásenie, že spáchali skutok a zároveň obvinenými bola poškodenému uhradená škoda, konštatujem splnenie všetkých zákonom stanovených podmienok na podmienečné zastavenie trestného stíhania a takéto rozhodnutie možno považovať za dostačujúce.

     Podľa § 216 ods.2/ Trestného poriadku bola obvineným uložená  skúšobná doba v trvaní po osemnásť mesiacov.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ingrid Poldruhá
prokurátorka